Η τελευταία παράσταση (σειρά)

Η τελευταία παράσταση (ή αλλιώς Έλλη Λαμπέτη: Τελευταία παράσταση) είναι μία ελληνική βιογραφική δραματική τηλεοπτική σειρά, παραγωγής 2006-2007, που βασίζεται στο βιβλίο της Φρίντας Μπιούμπη Η τελευταία παράσταση και παρουσιάζει τη ζωή και το έργο της γνωστής Ελληνίδας ηθοποιού Έλλης Λαμπέτη. Η σειρά προβλήθηκε από τον τηλεοπτικό σταθμό Alpha TV από τις 3 Οκτωβρίου του 2006 μέχρι τις 27 Μαρτίου του 2007 και αποτελείται από 20 επεισόδια. Η σειρά παρουσιάζει τα γεγονότα και τα πρόσωπα που καθόρισαν την πορεία και τη ζωή της Έλλης Λαμπέτη με διαφοροποιήσεις ωστόσο στα ονόματα των πρωταγωνιστών. Τον ρόλο της Έλλης σε νεαρή ηλικία ανέλαβε η Μαρίνα Καλογήρου ενώ την Έλλη σε ωριμότερη ηλικία, συγκεκριμένα από το επεισόδιο 12, υποδύεται η Καρυοφυλλιά Καραμπέτη.Το σενάριο της σειράς ανέλαβαν ο Βασίλης Σπηλιόπουλος και η Μαρία Αθήνη ενώ σύμβουλος σεναρίου υπήρξε η συγγραφέας του ομώνυμου βιβλίου Φρίντα Μπιούμπη. Τη σκηνοθεσία της σειράς επιμελήθηκε η Ρέινα Σ. Εσκενάζυ ενώ την παραγωγή είχαν ο Διονύσης Παναγιωτάκης, ο Δημήτρης Παπανδρέου και η εταιρεία PLD Productions. Την τελευταία δεκαετία ο τηλεοπτικός σταθμός Alpha TV προβάλει τη σειρά ετησίως σε μορφή 5 τηλεταινιών, δίωρης διάρκειας, κατά τη Μεγάλη Εβδομάδα στη νυχτερινή ζώνη του σταθμού.

 Η σειρά παρουσιάζει το έργο και τη ζωή της μεγάλης Ελληνίδας ηθοποιού Έλλης Λόντου (Έλλης Λαμπέτη). Η αφήγηση της σειράς ξεκίνα από τα νεανικά χρόνια της Έλλης και την ηλικία των 17 ετών όταν η ίδια αποφάσισε να δώσει εξετάσεις στο Εθνικό Θέατρο, με την παρότρυνση του θείου της, και να ακολουθήσει την καριέρα της ηθοποιού. Μετά την πρώτη απόρριψη ξεκίνα τις σπουδές και την καριέρα της στη σχολή της Μαρίκας Κοτοπούλη όπου και έπαιξε τον πρώτο της θεατρικό πρωταγωνιστικό ρόλο. Στη συνέχεια η σειρά παρουσιάζει την πορεία στο θέατρο ως πρωταγωνίστρια άλλα και τους μεγάλους της έρωτες με διάφορους σημαντικούς άντρες της εποχής. Η Έλλη θα φύγει από τη ζωή στις αρχές της δεκαετίας του 1980 στην Νέα Υόρκη μετά από μάχη με τον καρκίνο. Στις αρχές του 2006 ο τηλεοπτικός σταθμός Alpha TV αποφάσισε να δημιουργήσει μία βιογραφική τηλεοπτική σειρά εποχής. Τελικά το βιβλίο το οποία επέλεξε να μεταφέρει στη μικρή οθόνη ήταν αυτό της Φρίντας Μπιούμπη με τίτλο "Η τελευταία παράσταση". Ο πρωταγωνιστικός ρόλος της σειράς θα χωριζόταν σε δύο χρονικές περιόδους και θα ερμηνευόταν από δύο ξεχωριστές ηθοποιούς. Η πρώτη χρονική περίοδος αφορά την ηλικία των 17 μέχρι τα 35 και η δεύτερη από τα 35 μέχρι τα 57 έτη της Έλλης Λόντου. Την ερμηνεία του χαρακτήρα της νεαρής Έλλης ανέλαβε η Μαρίνα Καλογήρου ενώ τη μεγαλύτερη σε ηλικία Έλλη ερμήνευσε υποκριτικά η Καρυοφυλλιά Καραμπέτη. Η πρώτη έχει παρουσία στη σειρά κατά τα πρώτα 12 επεισόδια ενώ η δεύτερη αναλαμβάνει από το 13ο μέχρι και το τελευταίο επεισόδιο.Τα γυρίσματα της σειράς ξεκίνησαν την άνοιξη του 2006 ενώ ολοκληρώθηκαν λίγο πριν το τέλος του ίδιου έτους. Το 2007, κι ενώ η προβολή της σειράς συνεχιζόταν κανονικά, η οικογένεια Πισσάνου έκανε ασφαλιστικά μέτρα στο κανάλι εξαιτίας της προβολής της σειράς. Ο λόγος αυτής της απόφασης ήταν ο τρόπος με τον οποίο παρουσιάστηκαν κάποια γεγονότα στη σειρά σχετικά με τις σχέσεις της οικογένειας με την κεντρική ηρωίδα άλλα και την αναπαράσταση των γεγονότων αυτών σεναριακά. Από την πλευρά του το κανάλι επεσήμανε πως η σειρά αποτελεί προϊόν μυθοπλασίας και δεν βασίζεται σε πραγματικά γεγονότα. Καρυοφυλλιά Καραμπέτη ως Έλλη Λόντου Μαρίνα Καλογήρου ως νεαρή Έλλη Λόντου Λάζαρος Γεωργακόπουλος ως Θεόδωρος Σγουρδέλης Άρης Λεμπεσόπουλος ως Fred Weakman Γιώργος Καραμίχος ως Τάκης Herman/Δημήτρης Χορν Χρήστος Λούλης ως Μιχάλης Θαλασσινός/Μάριος Πλωρίτης Μέμος Μπεγνής ως Αλέκος Αλεξανδράκης Ιωσήφ Μαρινάκης ως Παύλος Πισσάνος Φάνης Μουρατίδης ως Γιάννης Μαύρος/Κώστας Καρράς Νίκος Ψαρράς ως Γιώργος Παππάς Νίκος Μπουσδούκος ως Κώστας Λόντος Μαρία Κατσιαδάκη ως Αναστασία Λόντου Μαίρη Χήναρη ως Αντιγόνη Λόντου Αννίτα Κούλη ως νεαρή Αντιγόνη Λόντου Δημήτρης Μοθωναίος ως Δημήτρης Λόντος Χαρά Καραμάνη ως Φωτεινή Λόντου Μαμίλη Μπαλακλή ως Κούλα Λόντου Όθων Μεταξάς ως Σπύρος Νασιάκος Τάσος Παπαναστασίου ως Τάσος Βρεττός, θείος Έλλης Μπέτυ Λιβανού ως Μαρίκα Κοτοπούλη, καθηγήτρια Έλλης Φωτεινή Μπαξεβάνη ως Ματίνα, βοηθός της Μαρίκας στη σχολή Αλεξάνδρα Αϊδίνη ως Βέρα Βλαντή, φίλη της Έλλης Γιωργής Τσαμπουράκης ως Αντώνης Αργυριάδης Ελπίδα Μαζαράκη ως Κατερίνα Δημήτρης Γιαννόπουλος Ιωάννα Παππά ως Βίκυ Βίκυ Παπαδοπούλου ως Καρολίνα Τυρταίου Η προβολή της σειράς γινόταν κάθε Τρίτη στις 22:00 το βράδυ.